
RAPORT DE SPECIALITATE

Subsemnat Mateșan Valeria, inspector Serviciu Patrimoniu Local și Monitorizare Servicii Publice, analizând Proiectul de hotărâre privind cesionarea contractului de comodat nr. 807/10.03.2021, am constatat următoarele:
	- între Consiliul local al Oraşului, în calitate de comodant şi  ENGIE România S.A în calitate de comodatar a fost încheiat contractul de comodat nr. 807/10.03.2021 pe o durată de 10 ani cu posibilitatea prelungirii, în condițiile legii;
	- obiectul contractului îl reprezintă darea în folosință gratuită a unei suprafețe de 1 mp situată pe strada Industriei, aparținând domeniului public al orașului și făcând parte din numărul cadastral 28027 (nr. cadastral vechi 23869), conform extrasului de Carte funciară emis în urma finalizării înregistrării sistematice;
- Distrigaz Sud Rețele S.R.L prin cererea nr. 267/17.11.2025  înregistrată la Primăria orașului Boldești-Scăeni sub nr. 19644/20.11.2025, solicită încheierea unui nou contract de comodat deoarece prin Hotărârea nr.1/07.04.2025 a Adunării Generale Extraordinare a Acționarilor Engie România S.A s-a aprobat participarea Distrigaz Sud Rețele S.R.L. la divizarea parțială a ENGIE România S.A, transferându-se  anumite activități (inclusiv patrimoniul aferent) precum și drepturile și obligațiile prevăzute în contractele în derulare, în patrimoniul Distrigaz Sud Rețele S.R.L; 
- fiind un contract în derulare, iar dobânditorul instalaţiei de protecţie anticorozivă activă – SPC, aflată pe terenul ce face obiectul contractului de comodat mai sus menționat, şi-a exprimat  voinţa de a încheia un nou contract de comodat, consider că sunt aplicabile dispoziţiile art. 1315-1320 din Codul civil referitoare la cesionararea contractului;
[bookmark: _Hlk178060809]- cesionarului Distrigaz Sud Rețele S.R.L îi revine obligaţia de a respecta clauzele contractuale astfel cum sunt stabilite în contractul de comodat  şi înscrierea Contractului de comodat în Cartea funciară a oraşului Boldeşti-Scăeni.       
	Având în vedere cele mai sus precizate consider iniţierea acestui proiect de hotărâre ca fiind necesară.

